การวาดรอยกระด้วยอายไลเนอร์ การมีรอยกระอย่างเป็นธรรมชาติ การสร้างลุคอิ่มแดด การสักรอยกระเพื่อความงาม
เริ่มด้วยสีน้ำตาลเฉดเดียวกับพื้นสีผิวของคุณเช่น อายไลเนอร์สีแทนจะได้ผลดีกว่าถ้าหากคุณมีผิวสีเย็นและมีอันเดอร์โทนสีเหลือง อายไลเนอร์สีน้ำตาลประกายเบอร์กันดีจะดูดีกว่าถ้าหากคุณมีผิวสีอุ่นและมีอันเดอร์โทนสีแดง คุณจะต้องใช้อายไลเนอร์สีน้ำตาลทองอ่อนและอีกสีที่เข้มกว่าเดิม 1 เฉด  สีน้ำตาลประกายทองเข้าได้กับสีผิวทุกชนิด ถ้าหากคุณไม่แน่ใจว่าสีใดที่จะดูเป็นธรรมชาติก็ควรเปรียบเทียบเฉดสีกับสีคิ้วของคุณ เฉดสีอ่อนควรมีสีเข้มกว่า 2 เฉดและเฉดสีเข้มควรมีสีเข้มกว่านั้นอีก 1 เฉด ใช้ดินสอเพื่อวาดจุดเล็กๆ ที่ไม่เท่ากันทั่วบริเวณจมูกและด้านบนของแก้ม อย่าวาดเยอะเกินไปเพราะรอยกระจะดูไม่เป็นธรรมชาติถ้าคุณวาดเยอะจนเกินไป  ทำให้จุดมีขนาดไม่เท่ากัน รอยกระควรมีขนาดเท่ากับหัวเข็มหมุดแต่บางจุดควรมีขนาดเล็กกว่าจุดอื่นและควรมีขนาดไม่เท่ากัน อย่าพยายามทำให้อีกด้านหนึ่งเหมือนกับอีกด้านหนึ่ง ใช้เฉดสีที่เข้มกว่าเพื่อวาดรอยกระ คนที่มีรอยกระตามธรรมชาติมักจะมีรอยกระมากกว่า 1 สีเพราะรอยจะมีสีเข้มขึ้นตามอายุ  ดูในกระจกเพื่อให้มั่นใจว่าจุดไม่ทับกัน ชั้นที่ 2 ของรอยกระควรมีปริมาณน้อยกว่าชั้นแรก ถ้าหากคุณต้องการทำรอยกระให้นุ่มนวลเพื่อให้ดูเป็นธรรมชาติก็ควรใช้ปลายนิ้วหรือสำลีค่อยๆ แตะบริเวณนั้น คุณยังสามารถใช้แปรงเกลี่ยอายแชโดว์เพื่อปัดรอยกระ ขั้นตอนนี้เป็นตัวเลือกของคุณแต่การฉีดสเปรย์หรือทาแป้งจะช่วยให้รอยกระติดทนมากขึ้นและยังทำให้ผิวดูวาวและมีสุขภาพดีขึ้น รอยกระมาจากกรรมพันธุ์ซึ่งเกิดจากการผลิตเม็ดสีที่ไม่เท่ากัน รอยกระเกิดขึ้นเมื่อเม็ดสีรวมตัวกันอย่างเข้มข้นภายใต้บริเวณใดบริเวณหนึ่งของผิวหนัง   รอยกระที่เป็นธรรมชาติส่วนใหญ่มีขนาดเล็กและไม่เป็นอันตราย รอยกระเหล่านี้มักจะเกิดขึ้นบริเวณที่สัมผัสแสงแดด เช่น ใบหน้าและเป็นรอยกระประเภทที่คุณต้องการ พวกมันมีสีที่แตกต่างกัน เช่น สีแทน น้ำตาล ดำ เหลืองหรือแดง บางครั้งรอยกระก่อตัวขึ้นจากการถูกแดดเผา รอยกระเหล่านี้มีขนาดใหญ่และมีขอบเขตที่ไม่ปกติ ถึงแม้ว่ารอยกระไปมักจะจางหายไปเมื่อคุณสัมผัสแสงแดดน้อยลงแต่รอยกระที่เกิดจากการถูกแดดเผาจะยังคงอยู่ ถ้าหากคนในตระกูลของคุณไม่มีรอยกระ คุณก็จะไม่สามารถมีรอยกระที่เป็นธรรมชาติได้ ผู้คนที่มักมีรอยกะคือคนที่มีผมสีแดงและผิวสีขาวซีดแต่ไม่จำเป็นเสมอไป ผู้คนที่มีผมสีเข้มมักจะไม่มีรอยกระแต่พวกเขายังสามารถมีรอยกระได้ คนที่มีผมและสีตาอ่อนมักจะมีรอยกระ ตรวจสอบครอบครัวของคุณเพื่อดูว่าคุณมีกรรมพันธุ์ที่มีรอยกระหรือไม่ คุณควรพิจารณาถึงพี่น้อง พ่อแม่ ปู่ย่าตายายและบรรพบุรุษของคุณและคุณควรพิจารณาคนในตระกูลคนอื่นๆ ที่มีพันธุกรรมแบบเดียวกับคุณอีกด้วย รอยกระเกิดจากการสัมผัสรังสียูวี ถ้าหากคุณมีรอยกระที่เป็นธรรมชาติการอยู่ท่ามกลางแสงแดดจะช่วยทำให้รอยกว่าชัดเจนมากขึ้นแต่คุณควรระวังและห้ามอยู่ท่ามกลางแสงแดดนานเกินไปจนคุณถูกแดดเผา การทาครีมกันแดดที่มีค่า SPF 20-30 จะยังทำให้ผิวมีสีแทนในขณะที่ปกป้องผิวของคุณไม่ให้ถูกแดดเผา   เมื่อรังสียูวีสัมผัสเอพิเดอร์มิส (ผิวชั้นนอก) ก็จะทำให้ผิวชั้นนอกหนาขึ้นเล็กน้อยทำให้เซลล์ในร่างกายผลิตเม็ดสีมากขึ้นเป็นผลให้สีของรอยกระเข้มขึ้นจนสังเกตเห็นได้ ถ้าหากคุณต้องการข้ามขั้นตอนการอาบแดดก็ควรสัมผัสรังสียูวีที่ร้านเสริมสวย ทำตามคำแนะนำของร้านเสริมสวยเกี่ยวกับเวลาที่ต้องใช้เพื่อทำให้ผิวสีแทนเพราะการทำให้ผิวสีแทนมากเกินไปในร้านเสริมสวยอาจนำไปสู่การเป็นโรคมะเร็งผิวหนัง การสัมผัสรังสียูวีมากเกินไปอาจเป็นปัจจัยหลักที่ทำให้ผิวเสี่ยงกับการเป็นโรคมะเร็งผิวหนัง ถึงแม้ว่ารังสียูวีอาจเป็นเหมือนเพื่อนรักถ้าหากคุณต้องการมีรอยกระแต่มันสามารถทำให้คุณมีผลข้างเคียงที่ไม่ค่อยดีนัก คุณควรกำหนดเวลาที่คุณอยู่ท่ามกลางแสงแดดโดยไม่ทาครีมกันแดดหรือสวมเสื้อผ้าเพื่อป้องกันรังสียูวี ใช้แปรงแต่งหน้าขนาดใหญ่เพื่อปัดบรอนเซอร์บนสันจมูกและด้านบนของแก้มตามแนวโหนกแก้ม บรอนเซอร์ช่วยให้ผิวของคุณมีพื้นสีที่เข้มขึ้นเพื่อวาดรอยกระปลอม คุณควรมีผิวสีแทนภายใต้รอยกระนั้นเพราะรอยกระที่เป็นธรรมชาติเกิดจากการสัมผัสแสงแดด  คุณไม่จำเป็นต้องปัดบรอนเซอร์ทั่วใบหน้าเพราะการทำเช่นนั้นจะทำให้สีผิวโดยรวมของคุณดูเข้มอย่างไม่เป็นธรรมชาติ ใช้บรอนเซอร์เนื้อแมทแทนเนื้อชิมเมอร์เพื่อให้ดูเป็นธรรมชาติมากขึ้น คุณควรเลือกดินสอเขียนคิ้วที่มีสีอ่อนกว่าที่คุณมักจะใช้วาดคิ้วตามปกติ 2 เฉด ดินสอเขียนคิ้วแห้งกว่าอายไลเนอร์และสีจะไม่เข้มเท่าซึ่งเป็นสิ่งที่คุณต้องการสำหรับลุค ปลายดินสอของคุณต้องคมเมื่อเริ่มวาด ใช้ดินสอวาดจุดเล็กๆ บริเวณสันจมูกและด้านบนของแก้มที่คุณปัดบรอนเซอร์เอาไว้  วาดรอยกระให้แน่นบริเวณด้านบนของจมูกและใต้ดวงตา กระจายรอยกระในบริเวณอื่นๆ วาดรอยกระเล็กๆ แต่มีขนาดไม่เท่ากัน รอยกระเหล่านี้ควรมีขนาดไม่เท่ากันโดยบางจุดมีขนาดใหญ่กว่าและไม่จำเป็นต้องมีรูปแบบที่ตายตัว ถอยห่างและดูกระจกเพื่อตรวจสอบว่ารอยกระของคุณดูเป็นอย่างไร ใช้โอกาสเพื่อเติมจุดในช่องว่างที่ดูไม่เป็นธรรมชาติหากจำเป็น ซับรอยกระด้วยปลายนิ้วหรือสำลีชิ้นเล็กเพื่อทำให้รอยกระดูนุ่มนวล ถ้าหากคุณต้องการมีรอยกระที่ดูชัดเจนก็ไม่ควรใช้รองพื้นแต่ถ้าหากดินสอที่คุณใช้มีสีเข้มจนเกินไปหรือคุณอยากทำให้รอยกระดูเนียนกว่าเดิมก็สามารถใช้แป้งผสมรองพื้นปัดทับบางๆ อย่าใช้รองพื้นชนิดเหลวเพราะจะทำให้รอยกระปลอมของคุณเลือนหายไป การสักเพื่อความงามใช้เข็มไฟฟ้าที่ปล่อยหมึกสีลงไปยังผิวชั้นใน การสักเพื่อความงามเป็นที่รู้จักในชื่อของเครื่องสำอางถาวร ขั้นตอนเหล่านี้ใช้เพื่อสักคิ้ว ขอบตาหรือริมฝีปากแต่การสักเพื่อสร้างรอยกระซึ่งเป็นที่นิยมเมื่อไม่นานมานี้  เข็มที่กลวงและสั่นจะเจาะผ่านชั้นผิวของคุณและปล่อยหมึกสี ถึงแม้ว่าคุณสามารถลบรอยสักเพื่อความงามแต่มันทำได้ยากและผิวของคุณอาจจะดูไม่เหมือนเดิมอีก คุณต้องมั่นใจว่าช่างมืออาชีพที่คุณจ้างรู้ว่าเขากำลังทำอะไรอยู่เพื่อลดความเสี่ยงของผลข้างเคียงที่ไม่ดี เช่น การติดเชื้อ  ตรวจสอบความน่าเชื่อถือของช่างสักแต่ละคน ทำให้มั่นใจว่าพวกเขาได้รับการฝึกฝนและมีใบอนุญาต ขอคำแนะนำจากศัลยแพทย์หรือลูกค้าคนก่อนๆ พูดคุยกับลูกค้าคนก่อนๆ และขอดูรูปก่อนและหลังการสักรอยกระ ช่างมืออาชีพอาจจะมีแนวคิดแต่ถ้าหากคุณต้องการได้ลุคที่คุณหวังไว้ก็ควรอธิบายให้ชัดเจน ถ้าหากเป็นไปได้ก็ควรเตรียมรูปเพื่อตัดสินใจว่ารอยกระแบบไหนที่เหมาะสมกับคุณ  ช่างสักจะช่วยหาสีและเฉดสีของรอยกระที่ดูดีที่สุดสำหรับคุณ คุณควรอธิบายบริเวณที่คุณต้องการมีรอยกระ เมื่อถึงเวลาก็ควรนัดช่างและทำการสัก ก่อนเริ่มขั้นตอนช่างสักจะวาดสเก็ตบริเวณที่จะทำการสักโดยใช้ปากกาสำหรับการผ่าตัดที่ฆ่าเชื้อแล้ว ช่างสักจะทาเจลยาชาเพื่อทำให้บริเวณนั้นชา คุณอาจจะรู้สึกอาการตึงระหว่างขั้นตอน ทำให้มั่นใจว่าช่างสักสวมถุงมือและใช้อุปกรณ์ที่ผ่านการฆ่าเชื้อแล้วระหว่างขั้นตอน คุณจะต้องลดอาการบวมด้วยการประคบเย็นและทายาฆ่าเชื้อเพื่อลดความเสี่ยงของการติดเชื้อ ทำตามคำแนะนำของช่างสักเกี่ยวกับวิธีการดูแลบริเวณนั้นในระหว่างที่ฟื้นตัว  จำไว้ว่ารอยกระจะมีสีเข้มหลังจากการสักทันที คุณไม่ควรกังวลเพราะสีจะจางลงไปยังเฉดสีจริงหลังการสักประมาณ 2-3 สัปดาห์ ถ้าหากบริเวณที่สักนั้นบวม เจ็บหรือมีอาการแดงผิดปกติหลังจาก 2-3 วันก็เป็นไปได้ว่าคุณอาจจะติดเชื้อหรือมีอาการแพ้
เลือกอายไลเนอร์โทนสีน้ำตาล. วาดรอยกระบนผิวด้วยอายไลเนอร์สีอ่อน. เติมช่องว่างด้วยสีที่เข้มกว่า. ทำรอยกระให้นุ่มนวลด้วยสำลี. ฉีดสเปรย์หรือทาแป้งเพื่อให้รอยกระเซ็ตตัว. เข้าใจถึงสาเหตุ. พิจารณาว่าคุณมีพันธุกรรมที่ใช่หรือไม่. อยู่ท่ามกลางแสงแดดเล็กน้อย. กำหนดขอบเขตของการทำผิวสีแทน. ปัดบรอนเซอร์ที่จมูกและแก้มบางๆ. เลือกดินสอเขียนคิ้วเพื่อวาดรอยกระ. วาดจุดเล็กๆ กระจายกันไป. เติมช่องว่าง. ปัดแป้งผสมรองพื้นเล็กน้อยหากต้องการ. เข้าใจว่าการสักเพื่อความงามเป็นอย่างไร. ปรึกษาช่างมืออาชีพที่มีเครื่องมือสำหรับการสักเพื่อความงาม. อธิบายลุคที่คุณต้องการ. สัก. ดูแลรอยสักหลังจากนั้น.
https://www.wikihow.com/Get-Freckles https://www.wikihow.com/Get-Freckles https://www.wikihow.com/Get-Freckles https://www.wikihow.com/Get-Freckles
Drawing Freckles with Eyeliner Getting Freckles Naturally Creating a Sun-Kissed Look Getting Cosmetic Freckle Tattooing